CELEX: 62021TN0522
Language: mt
Date: 2022-01-18 00:00:00
Title: Kawża T-522/21: Rikors ippreżentat fit-18 ta’ Jannar 2022 – XH vs Il-Kummissjoni

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/55
            
         
      Rikors ippreżentat fit-18 ta’ Jannar 2022 – XH vs Il-Kummissjoni
      (Kawża T-522/21)
      (2022/C 237/72)
      Lingwa tal-kawża: l-Ingliż
      
         Partijiet
      
      
         Rikorrent: XH (rappreżentant: K. Górny-Salwarowska, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni D/386/20 tal-24 ta’ Novembru 2020 dwar ir-rifjut ta’ rettifika tal-fajl Sysper 2 tar-rikorrent, ikkonfermata bid-deċiżjoni Nru R/125/21 maħruġa mill-Awtorità tal-Ħatra fis-16 ta’ Ġunju 2021 b’risposta għall-ilment ippreżentat mir-rikorrent fit-22 ta’ Frar 2021;
               
            
                  —
               
               
                  tannulla d-deċiżjoni tat-12 ta’ Novembru 2020 (IA Nru 32-2020) dwar l-assenza ta’ inklużjoni tal-isem tar-rikorrent fil-lista tal-uffiċjali promossi fl-2020, ikkonfermata bid-deċiżjoni Nru R/80/21 maħruġa mill-Awtorità tal-Ħatra fit-8 ta’ Ġunju 2021 bi tweġiba għall-ilment ippreżentat mir-rikorrent fil-5 ta’ Frar 2021;
               
            
                  —
               
               
                  tikkumpensa t-telf u d-danni tar-rikorrent (1);
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv, ibbażat fuq żball ta’ liġi u l-irregolarità tal-proċeduri ta’ promozzjoni kkontestati: il-ksur tad-dispożizzjonijiet tad-Deċiżjoni tal-Kummissjoni C(2013) 8968 final, li tistabbilixxi dispożizzjonijiet ġenerali ta’ implementazzjoni tal-Artikolu 45 tar-Regolamenti tal-Persunal tal-Unjoni Ewropea; il-ksur tal-Artikolu 45(1) tar-Regolamenti tal-Persunal fid-dawl tal-Artikolu 7 tal-Karta tad-Drittijiet Fundamentali tal-Unjoni Ewropea kif ukoll l-assenza ta’ paragun reali tal-merti.
               
            
                  2.
               
               
                  It-tieni motiv, ibbażat fuq żball manifest ta’ evalwazzjoni fl-applikazzjoni tal-kriterji ta’ promozzjoni previsti fl-Artikolu 45 tar-Regolamenti tal-Persunal, moqri fid-dawl tal-Artikolu 7 tal-Karta tad-Drittijiet Fundamentali tal-Unjoni Ewropea.
               
            
         (1)  Fir-rikors jintalbu żewġ ammonti speċifiċi, jiġifieri EUR 25 000 għad-dannu morali u EUR 50 000 għad-dannu materjali allegat mir-rikorrent.